open-index/open-wikipedia-markdown huggingface dataset:
Andmehulk

**Andmehulk** on informaatikas ja infotehnoloogias informatsiooni hulk, mida mõõdetakse bittides (tähis bit) ja baitides (tähis B).

Salvestusseadmete ja muude andmekandjate maksimaalset andmehulka nimetatakse salvesti mahutavuseks. Failis sisalduva andmehulga puhul kõneldakse faili suurusest.

**Bitt** on väikseim mõeldav andmehulk. Andmesalvesti vajab 1 biti salvestamiseks (ja säilitamiseks) üht mälukohta, mille olek võib olla üks kahest: täidetud (laenguga) või tühi, sisse või välja lülitatud, kahendsüsteemi numbrimärkidega väljendatult 1 või 0.

Andmehulga mõõtühik **bait** koosneb 8 bitist. Selline bitihulk valiti ajal, kui korragaa (rööbiti) töödeldi 8 bitist koosnevat märgijada (tänapäeval on tervikuna töödeldava infosõna pikkus harilikult 32 või 64 bitti).

Suuremate andmemahtude korral kasutatakse bitti ja baiti koos detsimaaleesliitetega. 
Baitide korral aga ei väljenda eesliide alati mitte detsimaalset kordsust 10*n*, vaid binaarset kordsust 2*n*. Siis tähistab kilobait baidist 210 =1024 korda suuremat ühikut, 1 MB = 1024 kB, 1 GB = 1024 MB jne.

## Vaata ka
* Bitt
* Bait
* Mahutavus (andmekandja)
Mati Leppik

**Mati Leppik** (sündinud 5. juunil 1941 Tartus) on eesti maalikunstnik ja kunstiõpetaja.

Ta on lõpetanud 1986. aastal Tartu Riikliku Ülikooli ajaloo-osakonna kunstiajaloo erialal ja pärast seda on tegelnud maalimisega. Ta viljeleb akvarell-, õli- ja akrüülmaali ning peab tähtsaks värvikompositsiooni põhimõtet.

On korraldanud isikunäitusi, nt "C'est la Vie" Tartu Sebra galeriis (1996) ja osalenud ülevaatenäitustel nii Eestis kui välismaal. Hiljutisemad näitused on Eesti Akvarellistide Ühenduse aastanäitus Rapla kaasaegse kunsti keskuses (2021), Milano digitaalse kunstigalerii M.A.D.S. näitus "Romantica. Shape of my Heart" (2021), International Watercolour Society Finland I rahvusvaheline näitus "Nature, Power and beauty" (2019) jt.

Leppik on olnud Tartu Lastekunstikooli õpetaja ja Põlva Kunstikooli õpetaja.

Mati Leppik on Tartu Kunstnike Liidu ja Eesti Akvarellistide Ühenduse liige.

Abielus Lea Leppikuga. Lapsed Triinu, Ülo ja Uku Jaan.

## Loomingu näiteid

Fail:Legend. Mati Leppik.jpg|"Legend" (2017), akrüül lõuendil
Fail:Linn. The City. Mati Leppik.jpg|"Linn" (2018), akrüül lõuendil
Fail:Männid. Pines. Mati Leppik.jpg|"Männid" (2017), akvarell
Fail:Nõnda mina sulle. So I to you. Mati Leppik.jpg|"Nõnda mina sulle" (2020), akrüül lõuendil
Fail:Northern Force Mati Leppik.jpg|"Põhjala vägi" (2019), akvarell
Fail:Mati Leppik Pühajärv akvarell.jpg|"Pühajärv"
Fail:Mati Leppik akvarellmaal.jpg|"Mets"
Fail:Mati Leppik akvarell.jpg|"Kodu" akvarell


## Viited
Calamus gladio fortior

***Calamus gladio fortior*** on ladinakeelne väljend, mis tähendab "sulg on mõõgast tugevam".

Väljendi algupära on inglise kirjaniku ja poliitiku Edward Bulwer-Lyttoni 1839. aasta näidend "Richelieu ehk vandenõu", see levis lavatükist kiiresti avalikku kasutusse ja oli juba 1840. aastaks kujunenud käibeväljendiks. Sarnast mõtet on väljendatud ajaloos korduvalt, varaseimaks esinemiseks võib pidada Ahiqari tarkusesõnades olevat kuju 8. sajandil enne Kristust, mõõga ja sulepea vastandust kasutas 1792. aastal ka Ameerika Ühendriikide alusepanijate hulka loetav Thomas Jefferson oma kirjas Thomas Paine'ile.

## Vaata ka
*Patsifism
Ana Revenco

**Ana Revenco** (sündinud 21. mail 1977 Chișinăus) on Moldova poliitik. Ta oli 6. augustist 2021 kuni 17. juulini 2023 Moldova siseminister.
Esietendus

**Esietendus** (prantsuse keelest *première* – 'esimene') tähendab esmaetendust ehk esmaesinemist. Kõige sagedamini kasutatakse seda sõna teatrilavastuse esimese ettekande kohta, kuid seda võib kasutada ka või filmi esilinastuse tähenduses. Eelseisvate kassahittide, kauaoodatud filmide või teatrilavastuste esietendustega kaasneb sageli (sh turundajate tekitatud) suur elevus ajakirjanduses.

Maailmaesietendus tähendab, et see on selle filmi või lavastuse esimene esitus kogu maailmas; piirkondlik või üleriigiline esietendus on esmaesitus teatud territooriumil. Filmide esilinastused leiavad sageli aset filmifestivalidel, kus filme näidatakse varem kui kinodes.

Esietendust saab väljendada ka tegusõnaga "esietenduma".
Karl-Erik Idasaar

**Karl-Erik Idasaar** (31. juuli 1997 – 12. oktoober 2021) oli eesti autoajakirjanik ja fotograaf.

## Elust

Karl oli 31. juulil 1997. aastal sündinud Tallinnast pärit fotograaf ja ajakirjanik. 2016. aastal lõpetas ta Tallinna Mustamäe Gümnaasiumi ning asus 2017. aastal õppima TLÜ Balti filmi, meedia ja kunstide instituuti Ajakirjandus. Karlil on vend Johannes Idasaar ning fotograafist õde Mariann Liimal.

## Tegevus
Põhiliseks väljundiks oli alguses tema oma portaal Autoportree, kuhu ta otsis erilisi hobiautosid, mida pildistada ja millest kirjutada. Kaastööd tegi ta Autolehele ja erinevatele portaalidele, lisaks autode pildistamine hobi ja elukutsena.

Karl tegi koostööd selliste portaalidega nagu Masinawärk, Accelerista, Autoleht. samuti on tema pildid ilmunud ka blogis 100autot.ee. Karl tegi ka kaasa ürituste sarja Automotiiv korraldamises ning oli osa ka Tartus tegutsevast autoklubist Cars & Coffee Tartu.

## Hukkumine
Karl-Erik Idasaar hukkus tööreisil.

## Viited
Jason Zucker

**Jason Alan Zucker** (sündinud 16. jaanuaril 1992 Newport Beachis California osariigis) on USA jäähokimängija, kes mängib NHL-i klubis Nashville Predators ründajana vasakäärel.

Aastatel 2010–2012 mängis ta Denveri Ülikooli jäähokimeeskonnas.

2010. aastal valis Minnesota Wild ta NHL-i ''draft''is 59. valikuna. Wildiga sõlmis ta lepingu 2012. aasta märtsis. NHL-is debüteeris ta sama aasta 29. märtsil mängus Florida Pantersi vastu. Esimese värava lõi ta liigas 17. veebruaril 2013 mängus Detroit Red Wingsi vastu. Hooaja 2012–13 esimeses pooles toimunud NHL-i tööseisaku ajal mängis Zucker American Hockey League'i (AHL) klubis Houston Aeros ning valiti samal hooajal AHL-i tähtede mängule ja liiga uustulnukate sümboolsesse koosseisu.

Wildi põhikoosseisu kuulus Zucker alates hooajast 2014–15. 25. oktoobril 2015 lõi ta mängus Winnipeg Jetsi vastu Wildi ajaloo kiireima värava, kui skooris juba kümme sekundit pärast mängu algust. 9. veebruaril 2017 tegi ta mängus Montreal Canadiensi vastu oma esimese kübaratriki NHL-is. Hooaeg 2017–18 on olnud ka seni tema kõige resultatiivsem NHL-is (33 väravat, 31 väravasöötu). Hooajal 2018–19 pälvis ta King Clancy Memorial Trophy.

2020. aasta veebruaris müüdi tema mängijaõigused Pittsburgh Penguinsiga. Seal mängis ta kuni hooaja 2022/23 lõpuni.

2023. aasta juulis sõlmis ta üheaastase lepingu Arizona Coyotesiga. 2024. aasta märtsis kaubeldi ta Coyotesist Nashville Predatorsi.

Aastatel 2009 ja 2010 tuli Zucker USA kuni 18-aastaste koondisega omavanuste maailmameistriks ja 2010. aastal kuni 20-aastaste koondisega juunioride maailmameistriks.

## Viited

## Välislingid

* Jason Zucker NHL.com lehel
* Jason Zucker hockeydb.com lehel
Sergiu Gaibu

**Sergiu Gaibu** (sündinud 13. mail 1976 Chișinăus) on Moldova poliitik. Ta oli 6. augustist 2021 kuni 16. novembrini 2022 Moldova majandusminister.
Sam Gagner

**Sam William Gagner** (sündinud 10. augustil 1989 Londonis Ontarios) on Kanada jäähokimängija, kes mängib keskründajana NHL-i klubis Edmonton Oilers.

Hooajal 2005–06 mängis ta United States Hockey League'i klubis Sioux City Musketeers ja 2006–07 Ontario Hockey League'i klubis London Knights.

2007. aastal valis Edmonton Oilers ta NHL-i ''draft''is kuuenda valikuna. Oilersi meeskonnas mängis ta aastatel 2007–2014 kokku seitse hooaega. 2. veebruaril 2012 lõi ta mängus Chicago Blackhawksi vastu neli väravat ja andis samas mängus lisaks neli väravasöötu. Sellega asus ta koos Wayne Gretzky ja Paul Coffeyga jagama klubi rekordit. Gagner sai sellega NHL-i ajaloo kolmeteistkümnendaks mängijaks, kes on teinud ühes mängus kaheksa punkti või enam, ja alates 1989. aastast pärast Mario Lemieux'd esimeseks. Kaks päeva hiljem lõi ta mängus Detroit Red Wingsi vastu kaks väravat ja andis lisaks ühe väravasöötu. Sellega ületas ta Gretzkyle kuulunud Oilersi rekordi, kui tegi üksteist punkti järjest. Hooajal 2011–12 jäi Gagneri nimele 18 väravat ja 29 väravasöötu ehk ligi neljandiku oma tolle hooaja punktidest tegi ta neis kahes 2012. aasta veebruari mängus.

Pärast Oilersist lahkumist mängis ta NHL-is Arizona Coyotesi, Philadelphia Flyersi, Columbus Blue Jacketsi ja Vancouver Canucksi ridades. 2019. aasta veebruaris naasis Gagner Oilersi. 2020. aasta veebruaris kaubeldi ta Detroit Red Wingsi. 2022. aasta septembris sõlmis ta üheaastase lepingu Winnipeg Jetsiga.

Hooaega 2023/24 alustas Gagner American Hockey League'is (AHL) Edmonton Oilersi tütarklubis Bakersfield Condors. 2023. aasta oktoobris sõlmis ta Oilersiga üheaastase lepingu. See on juba kolmas kord, kui Gagner Oilersis mängib. Oma esimeses NHL-i mängus sel hooaeg lõi Gagner Dallas Starsi vastu kaks väravat.

2007. aastal tuli Gagner Kanada kuni 20-aastaste koondisega juunioride maailmameistriks. 2008. aasta maailmameistrivõistlustel võitis ta Kanada jäähokikoondise koosseisus hõbemedali.

Tema isa Dave Gagner mängis NHL-is kokku 15 hooaega.

## Viited

## Välislingid

* Sam Gagner NHL.com lehel
* Sam Gagner hockeydb.com lehel
Edwyn Collins

**Edwyn Collins** (sündinud 23. augustil 1959 Edinburghis) on šoti laulja ja laulukirjutaja.

Collins oli post-punkansambli Orange Juice laulja. Pärast ansambli lagunemist alustas ta soolokarjääri. Ta sai maailmakuulsaks  1995. aastal singliga "A Girl Like You".

## Diskograafia
### Stuudioalbumid
*"Hope and Despair" (Demon, 1989)
*"Hellbent on Compromise" (Diablo, 1990)
*"Gorgeous George" (Setanta, 1994)
*"I’m Not Following You" (Epic, 1997)
*"Doctor Syntax" (Setanta, 2002)
*"A Casual Introduction" 1981/2001 (Setanta, 2002)
*"Home Again" (Heavenly, 2007)
*"Losing Sleep" (Heavenly, 2010)
*"Understated" (AED, 2013)
*"Badbea" (AED, 2019)

## Välislingid

*http://www.edwyncollins.com/
London Bridge'i raudteejaam

**London Bridge** on Londoni kesklinna raudteejaam, mis paikneb Southwarki piirkonnas. See on maailma üks vanimaid raudteejaamasid, see avati 1836. aastal.

Raudteejaam on nime saanud lähedal asuva silla London Bridge'i järgi.

## Vaata ka
*The Shard
Printsess

**Printsess** on üldtermin valitseja, monarhi, monarhi pere või endise monarhi pere naissoost liikme kohta ja on aadlike heraldiline tiitel mõnedes Euroopa maades. Printsessi vaste meessoost isikutele on prints.
The Centrale

**The Centrale** on elamispindadega hüpermodernne pilvelõhkuja, mis asub Ameerika Ühendriikide suurima linna New Yorgi kesklinnas Midtown Manhattanil. Aastatel 2016–2019 tarindatud 64 korrusega kõrghoone on 245 meetrit kõrge.

## Välislingid
*
Erich von Landesen

**Alexander Eduard Erich von Landesen** (30. november 1871– 6. jaanuar 1945) oli Eesti ehitusinsener.

Ta elas Haapsalus, majas Posti tänav 20.

Ta oli Haapsalu raudtee ehituse juht.

Tema projekteeritud on Puhtu parunimaja Jakob von Uexküllile (hilisem Puhtu bioloogiajaama peahoone).

Ta oli ka esimesi jääpurjeka konstruktoreid.

## Pere
Tema vanemad olid Alexander von Landesen (1837–1904) ja Klara von Landesen. Tema vend oli Tartu Ülikooli keemiaprofessor Georg von Landesen.

## Viited

## Välislingid
*
Džuanšer Burtšuladze

**Džuanšer Burtšuladze** (gruusia keeles ჯუანშერ ბურჭულაძე; sündinud 14. jaanuaril 1978 Thbilisis) on Gruusia poliitik. Ta on alates 22. veebruarist 2021 kuni 8. veebruarini 2024 Gruusia kaitseminister.
Tõnis Kriisa

**Tõnis Kriisa** (sündinud 8. veebruaril 1968 Tartus) on eesti skulptor ja keraamik.

Ta on õppinud Tartu Kunstikoolis skulptuuri ja Eesti Kunstiakadeemias keraamikat. Ta õpetab Tartu Kunstikoolis ja Kõrgemas Kunstikoolis Pallas.
Heiki Lill

**Heiki Lill** (sündinud 18. veebruaril 1982) on Eesti haridustegelane ja poliitik.

Ta on lõpetanud Kuldre Põhikooli 1997. aastal ja Võru Kreutzwaldi Gümnaasiumi 2000. aastal. 2013. aastal lõpetas Eesti Maaülikooli tehnika ja tehnoloogia eriala bakalaureuse tasemel ning 2017. aastal samas koolis energiakasutuse magistri *cum laude*. 2021 novembri lõpus kaitses edukalt väitekirja doktorikraadi saamiseks "Erinevate energia salvestustehnoloogiate uudsed rakenduspõhimõtted liginullenergiahoonetes".

Ta töötas Eesti Maaülikooli Tartu tehnikakolledžis õppekava juhina (2014-2022) ning Eesti Ametiühingute Keskliidus lõuna piirkonna juhina (2017-2022).

Heiki Lill oli Eesti Vabaerakonna esimees 9. juunist 2019 kuni 8. detsembrini 2020, mil jõudis lõpule ühinemisprotsess Eesti Vabaerakonna ja Elurikkuse Erakonna vahel ning registrisse kanti Eesti Tulevikuerakond.

## Töökäik

* 1999–1999 Võru Kreutzwaldi Gümnaasium, arvutiklassi administraator
* 2004–2004 Kaitseliit
* 2007–2016 Tartu Vangla, inspektor-korrapidaja abi
* 2011–2012 SA Tartu Ülikooli Kliinikum, hooldaja
* 2016–2017 Kaitseliit
* 2014–2022 Eesti Maaülikool, Tartu tehnikakolledž, õppekava juht, nooremteadur
* 2017– 2022 Eesti Ametiühingute Keskliit, Lõuna piirkonna juht
* 2023– Eesti Maaülikool, Biomajandustehnoloogiate õppetool, lektor

## Loominguline tegevus

Teatrirollid:

E. Zola / I. Ulst "Daamide Õnn", lav. I. Ulst - BOUTHEMONT (2023)

A. H. Tammsaare / T. Kruus "Armastus ja sunnitöö", lav. I. Ulst ja T. Kruus - SASS (2022)

N. Gogol "Naisevõtt", lav. I. Ulst - ANUTŠKIN (2021) 

J. Lattik / M. Kõiv / T. Tubin “Üts kõrd üts”, lav. T. Tubin - episoodis (Võru Harrastusteater 1998) 

Film, TV, reklaam: 

Wellendrose, "Õiglus", rez. T. Aria - AJAKIRJANIK/President (2019)

Point "Alo. Pulmad", rez. D. Tääker - BAMBERG ANTSLAST (2019)
1956. aasta Poznańi meeleavaldused

**1956. aasta Poznańi meeleavaldused** (ka **Poznańi juuni**, poola keeles *Poznański Czerwiec*) oli esimene mitmest suurest kommunistliku Poola Rahvavabariigi valitsuse vastasest protestilainest. Meeleavaldused said alguse, kui Poznańi Cegielski tehase töölised hakkasid häälekalt paremaid töötingimusi nõudma. Protestid suruti vägivaldselt maha.

Umbes 100 000 inimest kogunes kesklinna kohaliku Avaliku julgeoleku ministeeriumi hoone juurde. Poola-Nõukogude kindrali Stanislav Poplavsky juhtimisel viidi meeleavaldusi maha suruma ligi 400 tanki ja 10 000 Poola rahvaarmee ja Sisejulgeoleku korpuse sõdurit. Meeleavaldajate pihta avati ka tuli.

Meeleavalduste mahasurumise käigus hukkus vähemalt 57 ning kuni üle 100 inimese, mh 13-aastane poiss Romek Strzałkowski. Sajad inimesed said vigastada. Poznańi meeleavaldused sillutasid tee Poola oktoobri toimumisele ning vähem nõukogudemeelse valitsuse ametisse saamisele.

## Vaata ka
* "Poznań '56"
* 1953. aasta Plzeňi ülestõus
* Ungari ülestõus (1956)
* 1970. aasta Poola protestid

## Viited

## Kirjandus
### Inglise keeles
* Curp, T. David.  "The Revolution Betrayed? The Poznan Revolt and the Polish Road to Nationalist Socialism." *The Polish Review* 51.3/4 (2006): 307–324. online 
* Kemp-Welch, Tony. "Dethroning Stalin: Poland 1956 and its legacy." *Europe-Asia Studies* 58.8 (2006): 1261–1284. Online
* Kramer, Mark. "The Soviet Union and the 1956 Crises in Hungary and Poland: Reassessments and New Findings." *Journal of Contemporary History* 33.2 (1998): 163–214.
* Machcewicz, Paweł. *Rebellious Satellite: Poland, 1956* (Stanford University Press, 2009).
* "Poznan Workers' Riots: Poland 1956" in Neil Schlager, ed.  *St. James encyclopedia of labor history worldwide* (2 vol, 2004) 2:144–147.

### Poola keeles
* Stanisław Jankowiak, Paweł Machcewicz, Agnieszka Rogulska, ''"Zranione miasto : Poznań w czerwcu 1956 r."'', Instytut Pamięci Narodowej, 2003
* Łukasz Jastrząb, "Rozstrzelano moje serce w Poznaniu. Poznański Czerwiec 1956 r. – straty osobowe i ich analiza", Wydawnictwo Comandor, Warszawa 2006, ISBN 83-7473-015-3
* Norbert Wójtowicz, *Ofiary "Poznańskiego Czerwca"*, Rok 1956 na Węgrzech i w Polsce. Materiały z węgiersko–polskiego seminarium. Wrocław październik 1996, ed. Łukasz Andrzej Kamiński, Wrocław 1996, p.&nbsp;32–41.

## Välislingid
* Poznań – Budapest – 1956 (Poola välisministeerium)
* Must neljapäev – sündmuste ajatelg (Poznańi linn)
* 50 aastat Poznani ülestõusust (Ajakiri International Viewpoint)
Peeter-Pauli kindluse komandant

**Peeter-Pauli kindluse komandant**, XVIII sajandil **Peterburi kindluse komandant** oli aastatel 1703−1926 Peterburi kindluse ülem.

## Ajalugu
Komandandi ametikoht seati sisse pärast Peterburi kindluse rajamist. Kuni XVIII sajandi lõpuni oli ametis ülemkomandant, kes oli üheaegselt nii Peterburi linna kui kindluse komandant. Talle allusid Kroonlinna, Schlüsselburgi, Jamburgi, Koporje, Viiburi ja Kexholmi kindluse komandandid. Aastal 1796 ülemkomandandi ametikoht kaotati ja loodi eraldi Peterburi linna komandandi institutsioon. Seejärel oli kindluse komandant ainult kindluse garnisoni ülem.

Komandandi *resp*. ülemkomandandi amet oli mõjukas positsioon, seda loeti keisri ja Peterburi kindralkuberneri järel tähtsuselt kolmandaks. Seetõttu lasus tal kohustus pidevalt kindluses kohal viibida. 

## Komandandid 1703−1926
### Ülemkomandandid 1703−1796

### Komandandid 1796−1917
Jassenevo

**Jassenevo** on rajoon Moskvas, mis kuulub Edelaringkonda. Rajoonile vastab samanimeline munitsipaalringkond. 

Rajoon hõlmab 25,4 km² suuruse territooriumi. Piirneb põhjaküljelt Konkovo ja Zjuzino ning idaküljelt Tšertanovo rajooniga. Lõuna- ja edelaküljelt piirneb Jassenevo Moskva ringteega. Kuni 2012. aastani kuulusid ringtee-tagused alad Moskva oblastile. Alates 2012. aastast, pärast Moskva linna laienemist edela suunas, on Jassenevo vastas üle ringtee Sossenskoje asundus (kuulub Novomoskovski ringkonda) ja Põhja-Butovo.

Jassenevo loetakse magalarajooniks; seal on üle 178 000 elaniku. 

Jassenevos on 4 metroojaama: Tjoplõi Stan, Jassenevo, Novojassenevskaja ja Bitševski Park.

Väljaspool Moskva ringteed Jassenevo lähedal (Sossenskojes) asub Venemaa Föderatsiooni Välisluureteenistuse peakorter.

## Võimuorganid
Rajooni juhtimist teostatakse Jassenevo rajoonivalitsuse (vene keeles *управа района Ясенево*), kohaliku omavalitsuse tööorganite ning teiste rajooni võimuorganite abil (politsei, prokuratuur jt).

Administratiivvõimuorganiks on Jassenevo rajoonivalitsus. Seda juhib valitsuse pea (*глава управы*).

Kohaliku omavalitsuse esindusorganiks on 15-liikmeline Jassenevo munitsipaalringkonna saadikute nõukogu, kes valib enda liikmete hulgast esimehe. Kohaliku omavalitsuse täidesaatvaks organiks on munitsipaalringkonna saadikute nõukogu aparaat, mida juhib nõukogu poolt valitud munitsipaalringkonna pea.

## Vaatamisväärsused
Rajoonis asub õigeusu kogudusekirik Hram Pokrova Presvjatoi Bogoroditsõ v Jasseneve, mis ehitati aastatel 2008–2015.

Tähelepanuväärsete vaatamisväärsuste seas on ka kaks härrastemaja: Jassenevo ja Uzkoje mõisa härrastemaja.

## Välislingid
*
*Jassenevo rajoonivalituse koduleht
Marjorie Merriweather Post

**Marjorie Merriweather Post** (15. märts 1887 Springfield, Illinoisi osariik – 12. september 1973 Washington, Columbia ringkond) oli Ameerika Ühendriikide ettevõtja, sotsialiit ja filantroop. Ta oli korporatsiooni General Foods omanik.

## Vaata ka
*Mar-a-Lago

## Välislingid
Adele Oengo-Johanson

**Adele Helene Oengo-Johanson** (ka **Juhandi**; 27. juuni 1896 Suuremõisa vald, Hiiumaa – 3. märts 1963 Tallinn) oli eesti pedagoog. 

Ta lõpetas 1914. aastal Tallinnas Beljajevi Tütarlaste Gümnaasiumi pedagoogikaklassi. Oli 1920. aastaist kooliuuenduse juhttegelasi, üldõpetuse viljeleja ja propageerija. 

Ta töötas aastatel 1919–1940 Tallinna 12. algkoolis, aastast 1921 juhatajana. Koondas kooli juurde nn üldõpetuse õpetajate rühmiku, ühistöös ilmusid töökavad Tallinna algkoolide (1929) ja maa-algkoolide algklassidele (1930) ning lisalektüüri sarjad „Tallinna" ja „Maainimeste tööst ja elust”. Oli 1950–1954 poliitilistel põhjustel vangis. Avaldanud õpikuid, pedagoogikaartikleid ning lastejutte, -luuletusi ja -näidendeid. Kirjutanud memuaare: „Mälestusi koolipõlvest", „Elutöö künnisel" ja „Vikerkaarevärvilises koolitöös".

## Isiklikku
Tema vend oli kirjanik ja pedagoog Julius Oengo, tema teine vend oli tehnikateadlane (ehitusinsener) ja Eesti Metodisti Kiriku vaimulik Hugo Arnold Oengo.
Palm Beach

**Palm Beach** (otsetõlkes 'palmirand') on linn Palm Beachi maakonnas Florida osariigis. See asub Miami suurlinnastus kitsal maasäärel Atlandi ookeani ääres. See piirneb mandril West Palm Beachi, Lake Worth Beachi ja South Palm Beachiga.

## Viited

## Vaata ka
*Mar-a-Lago

## Välislingid
Endel Härm

**Endel Härm** (7. september 1923 Viljandi – 19. mai 1996 Viljandi) oli eesti kunstnik.

Ta lõpetas 1943. aastal Viljandi 2. Gümnaasiumi.

Teise maailmasõja ajal mobiliseeriti Endel Härm Saksa sõjaväkke, sõdis soomepoisina ning jõudis 1944. aastal Kehra õppelaagrisse. 1944. aasta septembris sattus ta Nõukogude sõjaväe kätte vangi.

Pärast vangist vabanemist 1946. aastal läks ta õppima Tallinna Riiklikku Tarbekunsti Instituuti, mille lõpetas teatridekoraatorina. Teatrisse ta siiski tööle ei läinud, vaid tegutses koos abikaasa Lilianiga aastaid kaubandusgraafikuna. Lisaks reklaamplakatite ja pakendite kujundamisele illustreeris ta mõne lasteraamatu ning maalis loodusvaateid.

## Isiklikku
Tema isa oli Ugala teatri majandusjuht Oskar Härm, isa vend oli orkestrant ja tšellist August Härm ning ema vend oli tõlkija ja luuletaja Voldemar Metsamärt.

Tema abikaasa oli tarbegraafik ja raamatukunstnik Lilian Härm, kellega nad kolisid 1974. aastal taas elama Viljandisse. Neil on kaks poega, kellest üks, Hanno Härm, on samuti kunstnik.

## Viited

## Välislingid
*Haud Viljandi vanal kalmistul
Michael Bolton

**Michael Bolotin** (sündinud 26. veebruaril 1953 Connecticuti osariigis New Havenis) on USA laulja ja laulukirjutaja.

Bolton viljeles 1970. aastate keskpaigast kuni 1980. aastate keskpaigani *[[hard rock]]*i ja *[[heavy metal]]*i, seda nii oma varastel sooloalbumitel kui ka nendel, mille ta salvestas ansambli Blackjack solistina. Suurema tuntuse saavutas Bolton 1980. aastate teisel poolel poprokilike ballaadidega.

1980. aastate lõpus ja 1990. aastate alguses oli Boltonil USA singlite edetabelis Billboard Hot 100 seitse esikümnehitti. Esikohale jõudsid tema singlid "How Am I Supposed to Live Without You" (1989) ja "When a Man Loves a Woman" (1991). Mõlemad singlid tõid talle ka kaks Grammy auhinda kategoorias "Best Male Pop Vocal Performance". Ameerika muusikaauhindu on ta võitnud kokku kuus.

## Isiklikku
Tal tuvastati 2023. aasta detsembris ajukasvaja.

## Viited
Ungari Suursaatkond Tallinnas

**Ungari Suursaatkond Tallinnas** on Ungari diplomaatiline esindus (suursaatkond) Tallinnas, Maakri tänav 19/1. Suursaatkond taasavati 2018. aastal

Tegutseb ka Eesti Suursaatkond Budapestis.

Suursaatkond asub Maakri kvartali büroohoone 28. korrusel aadressil Maakri 19/1 Tallinna Kesklinna linnaosas. Alates 2026. aastast juhib suursaatkonda suursaadik Iván Medveczky.

## Vaata ka
*Eesti Suursaatkond Budapestis
*Ungari suursaadik Eestis

## Viited
Alena Shkatula

**Alena Shkatula** (sündinud 3. detsembril 1984 Minskis) on Eesti tantsija ja tantsuõpetaja, Estonia priimabaleriin. 

Ta lõpetas 2003 klassikalise balleti erialal Minski Balletikooli, kus ta sai mõjutatud parimatest vene balletitraditsioonidest ja -stiilidest.
Oli 2003–2008 Valgevene Ooperi- ja Balletiteatri balletisolist ning on aastast 2008 Estonia balleti esisolist. 

Ta on õpetanud Tallinna Balletikoolis klassikalist tantsu. Esinenud Jaapanis (koos Maksim Tšukarjoviga), Boriss Eifmani balletitrupiga Prantsusmaal, Estonia balletitrupi koosseisus külalisetendustel Hiinas jm.

## Tunnustus

* 2012 – Eesti teatri balletilavastuste aastaauhind (inspireeriva ja hingestatud rollitõlgenduse eest ballettides "Manon" ja "Rosalinde"
* 2012 – ERGO tantsuauhind (hooaja erinevate rollitõlgenduste eest).

## Isiklikku

Shkatula on olnud abielus valgevene balletiartisti Aleksandr Kanapljoviga (sündinud 9. jaanuaril 1981, töötas Estonias 2008–2015), alates aastast 2016 on tema abikaasa Toomas Edur.
Uusmauri stiil

**Uusmauri stiil** on historitsistlik eksootiline arhitektuuristiil, mida iseloomustab mauri stiili elementide taaskasutus. Seda võtsid eelkõige omaks Euroopa ja Ameerika arhitektid pärast romantismi vaimustust kõigest idamaisest. See saavutas oma populaarsuse kõrgpunkti pärast 19. sajandi keskpaika.

Näiteks on uusmauri stiilis ehitatud Sarajevo raekoda ja Thbilisi Ooperi- ja Balletiteater.

## Eesti kunstis
Uusmauri stiilis oli kujundatud Narva-Jõesuus Aia 15 asunud lihtsate arhitektuuriliste mahtudega, ent rikkalikult saelõiketehnikas idamaiste puitpitsidega kaunistatud puitvilla, mille 1880. aastatel lasi ehitada tööstur Robert Kolbe. Selle katuse ja vahekarniiside tegemisel imiteeriti islami kunstile omast *[[muqarnas]]*-dekoori, mille eesmärgiks on tekitada eredas päevavalguses teravaid varjukontraste.
. Hoone hävis tulekahjus 2006. aastal.

Sangaste lossis on uusmauri stiilis Hispaania saal.

## Vaata ka
*Mauri stiil

## Viited
Kata (võitluskunstid)

**Kata** (jaapani keeles kanjimärk; kas 型, või 形 (hiraganas kirjutatuna かた) mis tähendab mustrit, vormi, šablooni jne) on jaapani võitluskunstides (nt iaido, judo, karate, kendō jne) rakendatud standardharjutus, mis koosneb tehnikatest võitluses kas tegeliku või kujuteldava vastase või vastastega. Vastase või vastaste olemasolu (või puudumine) harjutuse sooritamisel oleneb võitluskunstist ja koolkonnast. Erinevate võitlusviiside katade vormid erinevad üksteisest koolkonniti näiteks nii vormi pikkuse, harjutuste komplekti kui liikumise üldise iseloomu ja kehakoiaku printsiipide poolest. Kata võib olla nii kaasaegsete võitluskunstide (Budō) kui ka vanade, traditsiooniliste võitlus- või sõjakunstide Kobudō, Bujutsu, Bugei harjutamise vormiks.  

Katad on enamasti harjutuste kompleksid, mille on töötanud välja kunagised võitluskunstimeistrid ning mida on aastasadu edasi antud õpetajalt õpilastele. Katade rolli kohta puudub tänapäeval ühtne seisukoht. Väidetakse, et katade esialgne eesmärk oli esitada meistri õpetusi mnemotehniliselt otstarbekas vormis nii, et õpilased saaksid need teatud standardharjutustena meelde jätta ning neid harjutades jõuda meistri õpetuse mõistmiseni ja motoorse valdamiseni. Paljud spetsialistid on aga arvamusel, et lihtsalt kata õppimine ei taga õpetuste omandamist, vaid katat tuleb õppida koos selles esinevate liigutuste tegeliku rakendusega.

Näiteks Kihon (基本, きほん) kata on baastehnika, põhitehnika. 

## Vaata ka
*Kata (karate)
Émile Bernard

**Émile Henri Bernard** (28. aprill 1868  Lille – 16. aprill 1941 Pariis) oli postimpressionistlik prantsuse maalikunstnik ja kirjanik, kellel olid sõprussidemed Vincent van Goghi, Paul Gauguini ja Eugène Bochiga ning hiljem ka Paul Cézanne'iga. 

Suurem osa tema tähelepanuväärsetest töödest on tehtud noores eas, aastatel 1886–1897. Teda seostatakse ka kahe 19. sajandi lõpu kunstisuunaga, kloisonnismi ja süntetismiga. Vähem tuntud on Bernardi kirjanduslik looming, mis hõlmab näidendeid, luulet ja kunstikriitikat ning kunstiajalooteemalisi seisukohti. Viimased sisaldavad vahetut teavet moodsa kunsti perioodi kohta, millele Bernard oli kaasa aidanud.

## Välislingid
Lingulaadid

**Lingulaadid** on fosfaatse kojaga käsijalgsed, kellel puudub kojapoolmete lukustusmehhanism. Varem tunti neid seetõttu kui lukuta brahhiopoode ehk inartikulaate. 

Lingulaatide kodadest on tekkinud Eesti kambriumi-ordoviitsiumi fosforiidilasund.

## Viited
Slough

**Slough** on linn Inglismaal Berkshire'i krahvkonnas. See asub 32 km kaugusel Londoni südalinnast ja 31 km kaugusel Readingist.

Slough on Riia sõpruslinn.

## Viited
Mapocho

**Mapocho** (hispaania keeles *Río Mapocho*, mapudunguni keeles *Mapu chuco*, toortõlkes 'maale tungiv vesi') on jõgi, mis voolab Tšiilis, lähtudes Andide mägedest ja suubudes Maiposse, mis omakorda suubub San Antonio lähistel Vaiksesse ookeanisse.

See läbib riigi pealinna Santiagot.

## Välislingid
Thomas Südhof

**Thomas Christian Südhof** (sündinud 22. detsembril 1955) on saksa-ameerika biokeemik, kes on põhiliselt tuntud neurotransmissiooni uurimise poolest.

2013. aastal anti talle, James Rothmanile ja Randy Schekmanile Nobeli füsioloogia- või meditsiiniauhind uurimistööde eest, mis puudutavad rakkude transpordisüsteemi mehhanisme. Nad avastasid printsiibid, kuidas rakkudes transporditakse hormoone, ensüüme ja teisi aineid.

## Viited
James Rothman

**James Edward Rothman** (sündinud 3. novembril 1950) on Ameerika Ühendriikide biokeemik.

2013. aastal anti talle, Thomas Südhofile ja Randy Schekmanile Nobeli füsioloogia- või meditsiiniauhind uurimistööde eest, mis puudutavad rakkude transpordisüsteemi mehhanisme. Nad avastasid printsiibid, kuidas rakkudes transporditakse hormoone, ensüüme ja teisi aineid.

## Tunnustus
*1995 – valiti USA Meditsiiniakadeemia liikmeks

## Viited
Michael Rosbash

**Michael Morris Rosbash** (sündinud 7. märtsil 1944) on Ameerika Ühendriikide geneetik ja kronobioloog.

2017. aastal anti talle, Jeffrey C. Hallile ja Michael W. Youngile Nobeli füsioloogia- või meditsiiniauhind tsirkadiaanrütme kontrollivate molekulaarmehhanismide avastamise eest.
Michael W. Young

**Michael Warren Young** (sündinud 28. märtsil 1949) on Ameerika Ühendriikide geneetik.

2017. aastal anti talle, Jeffrey C. Hallile ja Michael Rosbashile Nobeli füsioloogia- või meditsiiniauhind tsirkadiaanrütme kontrollivate molekulaarmehhanismide avastamise eest.
Ifni sõda

**Ifni sõda** (vahel Hispaanias **unustatud sõda**, hispaania keeles *la Guerra Olvidada*) oli relvakonflikt, mille käigus Maroko mässulised tungisid korduvalt Hispaania Lääne-Aafrikasse. Sõda algas oktoobris 1957 ning kulmineerus Sidi Ifni linna piiramisega.

Ifni sõda peetakse osaks 20. sajandi Aafrika dekolonisatsioonist. Hispaanlaste vastu võitlesid peamiselt Maroko Vabastusarmee üksused, mis ei olnud enam hõivatud Prantsusmaa-vastase tegevusega ning sai enda ressursse panustada Hispaaniast iseseisvumisse.

## Vaata ka
* Hispaania koloniaalsõjad Marokos
* Hispaania Maroko

## Viited

## Välislingid
* The Corner of Sidi Ifni (El Rincón de Sidi Ifni) (hispaania keeles)
* Marcelino Sempere Doménech, ''El Ejército del Aire en la Guerra de Sidi Ifni'', Universidad de Murcia (hispaania keeles)
* Unustatud sõda (araabia keeles)
Christoph Israng

**Christoph Israng** (sündinud 1971. aastal Ulmis) on Saksa karjääridiplomaat. 

## Haridus
Israng sai Bonni ülikoolis doktorikraadi majandusgeograafias. Koblenzi WHU-s omandas ta kraadi ärijuhtimises. Sellele järgnes ärijuhtimise magistrikraad Lancasteri Ülikooli juhtimiskoolis. Israng õppis ka Georgetowni Ülikoolis Washingtonis, Instituto Tecnológico Autónomo de México Méxicos. Õhuväes töötamise ajal sai ta väljaõppe reservohvitserina. Israngil on alates 2019. aastast reservkoloneli auaste.

## Karjäär
Pärast erinevaid ametikohti Saksamaa ja rahvusvahelistes ettevõtetes alustas dr Israng oma karjääri diplomaadina.

Ta töötab Saksamaa välisministeeriumis alates 1997. aastast. Välisministeeriumi peakorteris töötas dr Israng muuhulgas julgeolekupoliitika / NATO osakonnas ja riigisekretäride büroos. Ta töötas ka välispoliitika nõunikuna Saksamaa Liidupäevas, Bosnia ja Hertsegoviina kõrge esindaja asetäitja büroo juhatajana Sarajevos ning Saksamaa peakonsulaatides Istanbulis ja Peterburis.

Alates 2006. aastast töötas ta liidukantseleis, kuni temast sai Saksamaa alaline esindaja Haagis Keemiarelvade Keelustamise Organisatsioonis (OPCW), kus ta töötas aastatel 2014–2017.

Sellele eelnes kaheksa-aastane tegevus liidukantsler Angela Merkeli välispoliitika nõustamismeeskonnas, viimati 212. osakonna juhina, mis vastutas Kesk-, Ida- ja Kagu-Euroopa, Kaukaasia ja Kesk-Aasia eest.

Aastatel 2017–2021 oli ta Saksamaa suursaadik Tšehhis.

Ta on globaalsete küsimuste juht alates 2021. aasta septembrist; Sahara-tagune Aafrika; Arengupoliitika; Välisrändepoliitika liidukantseleis – välis-, julgeoleku- ja arengupoliitika osakond.

## Välislingid
*https://www.lancaster.ac.uk/lums/news/archive/lums-graduate-working-to-free-the-world-of-chemical-weapons/ Lancaster University
*https://prag.diplo.de/blob/2318316/5f7e04180bb6ff977d928b1e90d51fde/meridian-neu-data.pdf Saksamaa Liitvabariigi saatkond Tšehhi Vabariigis
*https://www.marshallcenter.org/en/news-archive/us-german-transatlantic-partnership-reflected-marshall-center-alumni-one-prague George C. Marshall European Center for Security Studies
*https://www.multiple-challenges-for-europe.eu/recnici/christoph-israng/ Institute for Politics and Society
Jeffrey C. Hall

**Jeffrey Connor Hall** (sündinud 3. mail 1945 New Yorgis) on Ameerika Ühendriikide geneetik ja kronobioloog.

2017. aastal anti talle, Michael W. Youngile ja Michael Rosbashile Nobeli füsioloogia- või meditsiiniauhind tsirkadiaanrütme kontrollivate molekulaarmehhanismide avastamise eest.
David Julius

**David Jay Julius** (sündinud 4. novembril 1955) on Ameerika Ühendriikide füsioloog.

2021. aastal anti talle ja Ardem Patapoutianile Nobeli füsioloogia- või meditsiiniauhind puute- ja termoretseptorite avastamise eest.

## Viited

## Vaata ka
*Notsitseptor
*TRPM8
Sergiu Litvinenco

**Sergiu Litvinenco** (sündinud 11. juulil 1981 Hîrtopis Cimișlia rajoonis) on Moldova jurist ja poliitik. Ta oli 6. augustist 2021 kuni 16. veebruarini 2023 Moldova justiitsminister.

Ta õppis aastani 1996 Hîrtopi gümnaasiumis. Ta lõpetas aastal 2001 Chișinăus oleva Informaatika ja Õiguse Vabariikliku kolledži juristi kvalifikatsioonga. Aastal 2005 lõpetas ta Moldova Riikliku Ülikooli õigusteaduskonna.

## Isiklikku
Ta on abielus ja tal on kaks last. Ta valdab rumeenia, vene ja inglise keelt.
Ardem Patapoutian

**Ardem Patapoutian** (sündinud 2. oktoobril 1967 Beirutis) on armeenia päritolu Ameerika Ühendriikide molekulaarbioloog.

2021. aastal anti talle ja David Juliusele Nobeli füsioloogia- või meditsiiniauhind puute- ja termoretseptorite avastamise eest.
Tormi tänav (Rakvere)

**Tormi tänav** on tänav Rakvere linna kirdeosas. Kaugus linna keskväljakust on linnulennult 1,3–1,4 km. 

Tormi tänav on 317 meetrit pikk, keskmiselt 13 meetrit lai ning asub Roodevälja linnaosas. 20. sajandi alguses oli tänava ümbrus veel hoonestamata, seal oli vaid kohalik tee.

Tänav saab alguse Arkna teelt, kulgeb ida suunas ja lõpeb Tormi tn 13 hoonestamata kinnistu kohal, 40 m kaugusel Rakvere valla piirist. Tänav ristub Tuisu tänavaga.

Tormi tänava ääres asuvad pereelamud abihoonetega. Tänav on rajatud välisvalgustuse ning asfaltkattega sõiduteega, kõnniteed puuduvad.

## Viited

## Välislingid
*Geoportaal
*Vaade Arkna teelt Tormi tänavale ida suunas
Alison Van Uytvanck

**Alison Van Uytvanck** (sündinud 26. märtsil 1994 Vilvoordes Belgias) on Belgia tennisist. Tema parim koht WTA-edetabelis on 37. (13. august 2018).

4. oktoobri 2021 seisuga oli ta maailma edetabelis 55. kohal.

Tal on vanem vend ja kaksikvend.
Chanduy

***Chanduy*** on jahe mäetuul (sarnane fööniga), mis puhub Ecuadoris Guayaquilis kuivaperioodil, eriti päeva teisel poolel. Tekib enamasti juunist oktoobrini.
Berles-au-Bois

**Berles-au-Bois** on vald Põhja-Prantsusmaal Pas-de-Calais' departemangus.

Küla asub 17 km Arrasist edelas, teede D62 ja D30 ristumiskoha ümbruses.

## Vaatamisväärsused

* 13. sajandi lossi varemed
* Saint-Pierre'i kirik, sarnaselt suurema osaga külast pärast Esimest maailmasõda uuesti üles ehitatud
* Kolm Esimese maailmasõja kalmistut

## Viited
Kirke Leinatamm

**Kirke Leinatamm** (sündinud 22. veebruaril 1996) on eesti moedisainer.

## Isiklikku
Ta isa oli Tarmo Leinatamm, ema on Siiri Leinatamm.

## Viited

## Välislingid
*Terttu Jazepov, 3D-moedisainer Kirke Leinatamm: arvan, et alguses poleks isa minu erialavaliku üle väga õnnelik olnud, aga praegu meeldiks see talle väga, Õhtuleht, 15. juuni 2021]
Suhhovei

**Suhhovei** on mõõdukas (kiirusega 6–6 m/s) või tugev (kiirusega üle 10 m/s) tuul, millele on iseloomulikud kõrge õhutemperatuur (üle +25 °C, keskpäeval mõnikord üle +40 °C) ja väike õhuniiskus (alla 30%, keskpäeval 10–15% või madalam).

Õhutemperatuuri tõusu ja õhuniiskuse languse põhjuseks on enamasti troopiliste õhumasside soojendamine antitsüklonite alal tugevasti soojenenud maapinnalt. Troopilised õhumassid tekivad Aafrika, Väike- ja Kesk-Aasia kõrbete kohal, nendega levivad suhhoveid Venemaa ja Kasahstani metsasteppideni ning veel sagedamini poolkõrbetesse ja rohtlatesse.

Kõige sagedamini esineb see tuul kõrbetes ja poolkõrbetes ning stepivöötmes põua ajal.

SRÜ territooriumil on suhhoveid iseloomulikud Kaspia madalikule ja Kasahstanile, Ukraina lõunaosale, mõnikord esineb neid metsastepivöötmes ja isegi metsavöötmes.

Venemaal esineb suhhoveid regulaarselt Altai, Taga-Baikali ja Stavropoli krais, Astrahani, Saratovi, Samara, Orenburgi, Kurgani ja Omski oblastis ning Burjaatias, Dagestanis ja Kalmõkkias, mõnikord Volgogradi oblasti lõunaosas. Venemaa kesk- ja loodeosas esineb seda harva. 

Suhhovei võib kesta mitmest päevast mitme nädalani. Kõrge õhutemperatuuri pärast põhjustab suhhovei vee intensiivset aurumist mullast, taimede ja veekogude pinnaselt. See võib põhjustada suurt kahju põllumajandusele, sest hävitab muldade viljakat kihti, põhjustab kahju tera- ja puuviljasaagile ning taimede hävingut. Kahju suurus sõltub loodusnähtuse kestusest.

Kaitseks suhhoveide vastu istutatakse metsakaitseribasid, niisutatakse mulda ja korraldatakse maaparandust.
Berles-Monchel

**Berles-Monchel** on vald Põhja-Prantsusmaal Pas-de-Calais' departemangus.

Küla asub 17 km Arrasist loodes, teede D82 ja N39 ristumiskoha ümbruses, orus ja Scarpe'i jõe lähtes.

## Vaatamisväärsused

* 18. sajandi loss
* Wandelicourti kabel, pärineb 18. sajandist
* Saint-Pierre'i kirik, pärineb 16. sajandist

## Viited
Tartu linnavolikogu 9. koosseis

Tartu linnavolikogu IX koosseisus sõlmisid koalitsioonilepingu 29. oktoobril 2017 Reformierakond ja Keskerakond, koostööleping sõlmiti ka valimisliiduga Tartu Eest. Reformierakonna fraktsioonil oli volikogus 20, Keskerakonna fraktsioonil seitse ja valimisliidul Tartu Eest kaks saadikut. Lisaks oli linnavolikogus kaheksa kohta Sotsiaaldemokraatlikul erakonnal (SDE), kuus kohta Eesti Konservatiivsel Rahvaerakonnal (EKRE), kolm kohta Isamaal (kuni 2. juunini 2018 Isamaa ja Res Publica Liit) ja kolm valimisliidul Tartu Heaks. Koalitsioon lagunes Reformierakonna algatusel 2020. aasta jaanuaris mitu kuud kestnud erimeelsuste tõttu Keskerakonna Tartu piirkonnas. Uue koalitsiooni moodustasid Reformierakond ja Sotsiaaldemokraatlik Erakond, kes sõlmisid koalitsioonilepingu 10. veebruaril 2020. Linnavolikogu esimees oli 19. veebruarini 2020 Aadu Must (Keskerakond), 20. veebruaril 2020 valiti volikogu esimeheks Lemmit Kaplinski (Sotsiaaldemokraatlik Erakond). Volikogu aseesimees oli Ene Ergma (Reformierakond).

**Reformierakond**

# Laura Danilas
# Ene Ergma
# Tamara Hristoforova
# Veljo Ipits
# Harri Jallajas
# Triin Anette Kaasik
# Toomas Kapp
# Indrek Katušin
# Ragnar Kekkonen
# Krõõt Kiviste
# Ants Laaneots
# Verni Loodmaa
# Senta-Ellinor Michelson
# Nikolai Männik
# Andrus Punt
# Jüri Sasi
# Kristo Seli
# Toomas Tein
# Tiia Teppan
# Kristjan Tiirik

**Sotsiaaldemokraatlik Erakond**

# Toomas Jürgenstein
# Gea Kangilaski
# Lemmit Kaplinski
# Kadri Leetmaa
# Ott Maidre
# Heljo Pikhof
# Asko Tamme
# Piret Uluots

**Keskerakond**

# Jelena Frunze
# Rein Kokk
# Aadu Must
# Irina Panova
# Nikolai Põdramägi
# Marina Riisalu
# Vladimir Šokman

**Eesti Konservatiivne Rahvaerakond**

# Indrek Hirv*
# Indrek Kalda
# Eva Loskit
# Indrek Särg
# Kaja Tarto*
# Heiki Vilep

* Kaja Tarto ei kuulu EKRE fraktsiooni alates 21.02.2019 ja Indrek Hirv alates 14.08.2020. Kuna Tartu linnavolikogus peab fraktsiooni moodustamiseks olema vähemalt viis liiget, siis Hirve väljaastumisega lakkas fraktsioon eksisteerimast.

**Erakond Isamaa**

# Argo Annuk
# Anneli Kannus
# Peeter Laurson

**Valimisliit Tartu Heaks**

# Merle Jääger
# Jüri Kõre
# Kalle Pilt

**Valimisliit Tartu Eest**

# Vahur Kalmre
# Hannes Klaas

## Viited
Hans Vasar

**Hans Vasar** (19. juuni 1885 Viljandimaa, Uusna vald, Vasara talu – 13. jaanuar 1919 Viljandi haigla) oli Eesti sõjaväelane (reamees). 

## Haridus
Õppis Uusna valla Anni koolis, Viljandi kihelkonnakoolis ja Viljandi linnakoolis.

## Teenistuskäik
Osales Vabadussõjas 15. detsembrist 1918 6. jalaväepolgu 2. pataljoni 6. roodus.

Astus vabatahtlikult 28. detsembril 1918 Scouts väeossa ning siirdus 3. jaanuaril 1919 koos esimeste skautidega Õisu mõisa all rindele. Võttis osa lahingutest Karksi ja Taagepera mõisa ning Helme kiriku juures. Sai 10. jaanuaril 1919 Helme kiriku juures kõhust haavata. Suri 13. jaanuaril 1919 Viljandi haiglas.

Maetud 15. jaanuaril 1919 Viljandi Vanale kalmistule.  

## Tunnustus
* Vabadusrist II/3 (postuumselt, 24. august 1920)

## Isiklikku
Tema õemees oli kirjanik Peet Vallak.

## Viited
Ala Nemerenco

**Ala Nemerenco** (sündinud 21. augustil 1959 Solonețis Soroca rajoonis on Moldova arst ja poliitik. Ta on 6. augustist 2021 Moldova tervishoiuminister.

Ta sündis aastal 1959 Solonețis Soroca rajoonis. Keskkooli lõpetas ta Făleștis. Ta lõpetas aastal 1982 Kišinjovi Riikliku Meditsiiniinstituudi.

Ta oli 8. juunist 2019 kuni 14. novembrini 2019 Moldova tervishoiu-, töö- ja sotsiaalkaitseminister.

6. augustist 2021 on ta Moldova tervishoiuminister.

## Isiklikku
Ta valdab rumeenia, vene, inglise ja prantsuse keelt.
Aavo Soopa

**Aavo Soopa** (sündinud 3. jaanuaril 1950) on eesti koolijuht. Ta oli Viljandi Kesklinna Kooli direktor aastatel 1978–2022. 

## Välislingid
*"Aavo Soopa naudib suve koos perega" Sakala, 1. juuli 2004
*"Aavo Soopa ⟩ Kool hoiab noorena. Tõestatud" Sakala, 1. september 2018
*Kesklinna Kooli direktor paneb suvel ameti maha. Mantlipärijal soovitab ta õppida Sakala, 14. aprill 2022
Edwardi ajastu

**Edwardi ajastu** (inglise keeles *Edwardian era*) Suurbritannia ajaloos oli ‎Suurbritannia ja Iirimaa Ühendkuningriigi ja selle dominioonide kuninga ja Briti India keisri Edward VII valitsusaeg, mis kestis 22. jaanuarist 1901 kuni tema surmani 6. mail 1910. Ta krooniti pärast oma ema Victoria surma.

## Vaata ka
* Victoria ajastu
* *[[Belle époque]]*
* Kullatud ajastu
Betuweroute

**Betuweroute** (mitteametlikult ka **Betuwelijn**) on raudtee Hollandis, mis viib Rotterdamist Saksamaale. Kogu raudtee on täies ulatuses vähemalt kahe raudteerööpa paariga.

Raudtee valmis ja avati 2007. aasta suvel.
NSV Liidu Väliskaubanduse Ministeerium

**NSV Liidu Väliskaubanduse Ministeerium** (vene keeles *Министерство внешней торговли СССР*) oli aastatel 1946–1988 Nõukogude Liidus eksisteerinud riigivalitsemise organ; kuulus ministeeriumina NSV Liidu Ministrite Nõukogu koosseisu. 

Märtsis 1946 NSV Liidu Väliskaubanduse Rahvakomissariaat kujundati ümber NSV Liidu Väliskaubanduse Ministeeriumiks.

## Ministrid

*1946–1949 Anastass Mikojan
*1949–1951 Mihhail Menšikov
*1951–1953 Pavel Kumõkin (kuni 5. märtsini 1953)
*1953–1958 Ivan Kabanov (alates 25. augustist 1953)
*1958–1985 Nikolai Patolitšev
*1985–1988 Boriss Aristov

5. märtsist kuni 24. augustini 1953 oli ministeerium liidetud NSV Liidu Sisekaubanduse Ministeeriumiga ja kandis nimetust **NSV Liidu Sise- ja Väliskaubanduse Ministeerium** (minister Anastass Mikojan).

Aastatel 1979–1983 oli NSV Liidu väliskaubanduse ministri esimene asetäitja Juri Brežnev.

## Ümberkujundamine
Perestroika ajal kujundati NSV Liidu Väliskaubanduse Ministeerium 1988. aastal ümber NSV Liidu Välismajandussidemete Ministeeriumiks (minister 1988–1991 Konstantin Katušev).
Sossenskoje

**Sossenskoje asundus** on linnasisene munitsipaalmoodustis ja ühtlasi haldusüksus staatusega asundus Moskvas Novomoskovski ringkonnas. Asundus (moodustati 2005. aastal) lülitati Moskva linna koosseisu pärast linna laienemist edela suunas 2012. aastal.

Kuni 2012. aastani kuulus Sossenskoje asundus (kuni 1994. aastani **Sossenskoje külanõukogu**; 1994–2005 **Sossenskoje külaringkond**) Moskva oblasti Lenini rajooni. 

Sossenskoje asundus hõlmab 66,81 km² suuruse territooriumi Moskva ringtee taga. Asunduses on üle 33 400 elaniku (2021).

Asunduse koosseisu kuulub kaks alevit (Gazoprovod ja Kommunarka) ning 9 küla. Kommunarka (elanike arv üle 5000) on asunduse administratiivkeskus.  

Sossenskoje asunduses on 2021. aasta seisuga üks metroojaam (Kommunarka), mis asub Kommunarka alevi lähedal Stolbovo küla territooriumil.

Sossenskoje asunduse territooriumil asub Hovanski kalmistu. 

## Võimuorganid
Asunduse juhtimist teostatakse Sossenskoje asunduse administratsiooni, kohaliku omavalitsuse tööorganite ning teiste asunduse võimuorganite abil (politsei, prokuratuur jt).

Administratiivvõimuorganiks on Sossenskoje asunduse administratsioon. Seda juhib administratsiooni pea (*глава администрации*).

Kohaliku omavalitsuse esindusorganiks on 16-liikmeline Sossenskoje asunduse saadikute nõukogu, kes valib enda liikmete hulgast esimehe. Kohaliku omavalitsuse täidesaatvaks organiks on asunduse saadikute nõukogu aparaat, mida juhib nõukogu poolt valitud asunduse pea (*глава поселения*).

Sossenskoje asunduse administratiivkeskuses Kommunarka asub kogu Uus-Moskva (hõlmab Novomoskovski ja Troitski ringkonda) administratiivset juhtimist teostav prefektuur.

## Välisluureteenistus

Sossenskoje asunduse territooriumile jääb ka hoonetekompleks, kus Nõukogude Liidu ajal paiknes välisluurega tegeleva NSV Liidu Riikliku Julgeoleku Komitee Esimese Peavalitsuse peakorter ja pärast NSV Liidu lagunemist (1991) asub Venemaa Föderatsiooni Välisluureteenistuse peakorter.

## Välislingid
*
*Sossenskoje asunduse koduleht
Gabriel Fabry

**Gabriel Joseph Fabry** (27. jaanuar 1869 Châlons-en-Champagne, Marne'i departemang – 4. september 1913) oli prantsuse sõjaväelane (ohvitser) ja sõjaajaloolane.

Arhiiviandemete põhjal avaldas Fabry mitu raamatut Prantsuse armee sõjakäikudest, selle arvulisest koosseisust ja allüksustest. Tähelepanuväärsemad tema teosed käsitlevad Napoleoni sõdade aegset Prantsuse Suurt Armeed ja Napoleoni 1812. aasta sõjakäiku Venemaale (mitmeköiteline "Campagne de Russie" ilmus 1900. aastate alguses).

## Teoseid
**Histoire De La Campagne De 1794 En Italie*
**Histoire de l'Armée d'Italie, 1796-1797*
**Campagne de Russie (1812)* https://www.amazon.com/Campagne-Russie-French-Gabriel-Joseph/dp/1295200783/ref=sr_1_11?dchild=1&qid=1635515873&qsid=133-6155229-6560845&refinements=p_27%3AGabriel+Joseph+Fabry&s=books&sr=1-11&sres=B011IRF61Q%2CB012ASMOPS%2CB011IQTZD2%2CB011BXGVFC%2CB011BX7KP2%2CB011BX73ZY%2CB009LRTPCC%2CB0080JJAAE%2CB007ZTQRDS%2CB0037250S0%2C1295200783%2C1294481290%2C129319185X%2C1275244947%2C1274960509%2C116796635X&text=Gabriel+Joseph+Fabry

## Viited

## Välislingid
*Gabriel Fabry raamatud Amazonis. amazon.com
Puelche

***Puelche*** tuul (hispaania keeles *viento puelche*) on kuiv fööniga sarnane idatuul, mis esineb Kesk-Tšiili lõunaosas. 

Tuul on saanud nime pueltše rahva järgi, kes elas Andide idanõlvadel. *Puelche* põhjuseks on kõrgrõhuõhuala Vaikse ookeani lõunaosas, mis ulatub itta Andide läbi ja/või moodustab ahelikku Atlandi ookeani lõunaosas paikneva kõrgrõhuõhuala suunas. Kevadel puhuvad *puelche* tuuled võivad põhjustada lume kiiret sulamist Andides, millega kaasnevad tulvad ja liustikke albeedo vähenemist.

Argentinas on sellise tuule nimi *[[Zomba (tuul)|zomba]]*.
Marcin Wicha

**Marcin Wicha** (26. september 1972 Varssavi – 24. jaanuar 2025) oli juudi rahvusest Poola tarbegraafik, karikaturist, kolumnist ja kirjanik.

Ta on olnud katoliku kiriku nädalaajakirja Tygodnik Powszechny karikaturist ning teinud kaastööd kuukirjale Charaktery ja päevalehele Gazeta Wyborcza.

Ta on kirjutanud mitu lasteraamatut.

Tema raamat "Rzeczy, których nie wyrzuciłem" (ilmunud poola keeles 2017. aastal Krakówis) ilmus 2021. aastal eesti keeles pealkirjaga "Asjad, mida ma ära ei visanud" Loomingu Raamatukogus Margus Alveri tõlkes.

## Isiklikku
Tema isa Piotr Wicha (1946–2006) oli arhitekt. Isapoolne vanaisa Władysław Wicha (1904–1984) oli Poola metallitööline ja poliitik, kes aastatel 1954–1964 oli Poola Rahvavabariigi siseminister. Emapoolne vanaisa Jan Rabanowski (1907–1958) oli Poola elektriinsener ja kommunistlik poliitik.
Lukas (eesnimi)

**Lukas** on mehenimi.

1. jaanuari 2021 seisuga oli Eestis eesnimi Lukas 446 poisil ja mehel. Lukas on Eestis levikult 289. mehenimi.

Kõige populaarsem oli eesnimi Lukas vanuserühmas 0–4, kus neid oli 10 000 elaniku kohta 28,65. Lukas oli keskmiselt 7 aasta vanune (mediaanvanus oli 5).

## Nime kandjaid
*Lukas Bengtsson
*Lukas Graham
*Lukas Hofer
*Lukas Hinterseer
*Lukas Hradecky
*Lukas Klostermann
*Lukas Meijer
*Lukas Podolski
*Lukas Raeder

## Vaata ka
*Luukas

## Viited
Bermicourt

**Bermicourt** on vald Põhja-Prantsusmaal Pas-de-Calais' departemangus.

Väike küla asub 47 km Arrasist loodes, tee D98 ääres.

## Ajalugu

15. septembril 1916, Esimese maailmasõja ajal, veidi enne Haigi rünnakut Flersile, rajas Briti tankikorpus, varustatud oma uue "salarelva" tankiga ja mida juhtis kindral Hugh Elles, oma peakorteri Chateau de Bermicourti. Sel ajal kuulus loss krahv Jean de Hauteclocque'ile. Peakorter jäi sinna kuni sõja lõpuni.

## Vaatamisväärsused

* Notre-Dame'i kirik, pärineb 16. sajandist
* loss

## Viited